Banca d'Italia
Store norske leksikon,Historie,Verdens historie og samtidshistorie,Europa,Italias historie,Italias samtidshistorie
Banca d'Italia er Italias sentralbank, opprettet i 1893 som følge av sammenslåing av tre banker etter en omfattende krise i det italienske banksystemet. Fra 1926 har Banca d'Italia vært sentralbank og eneste seddelbank i Italia. Bankens hovedkontor ligger i Roma.
Sentralbanksjefen i Italia har tittelen governatore. Fra 2011 er Ignazio Visco sentralbanksjef. Han overtok etter Mario Draghi, som var sjef fra 2006 til 2011, mens Italias tidligere president Carlo Azeglio Ciampi var sentralbanksjef fra 1979 til 1993. Den italienske sentralbanken er siden 1981 formelt uavhengig av regjeringen i Italia. Etter innføringen av euro har Den europeiske sentralbanken overtatt flere av oppgavene Banca d'Italia tidligere hadde. Les mer i Store norske leksikon bank sentralbank økonomi og næringsliv i Italia